Kinley var aktiv i lokalpolitikken i Lunenburg, der han var medlem av bystyret fra 1907 til 1910 og deretter ordfører fra 1911 til 1913. Han gikk så inn i provinspolitikken, og satt i provinsforsamlingen i Nova Scotia fra 1916 til 1925 og fra 1928 til 1930. Fra 1923 til 1925 var han minister uten portefølje i provinsregjeringen. Han engasjerte seg senere i rikspolitikken i Canada og var fra 1935 medlem av Underhuset. I 1945 ble han senator, en post han hadde til 1971.